Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10079

b) tegyék lehetővé, hogy bármely repülőgépvezető üléséből megfigyelhessék a pilótakabin ajtó előtti teljes területet annak érdekében, hogy a belépést kérő személyeket azonosíthassák, valamint a gyanús viselkedést felfedezzék vagy a tényleges veszélyhelyzetet felismerjék. 13.3 Repülőgép átkutatás ellenőrző jegyzéke A járató biztosítsa, hogy a repülőgép fedélzetén ellenőrző jegyzéket helyezzenek el, amely tartalmazza azokat az eljárásokat, amelyek alapján a feltételezett szabotázs esetén a robbanószerkezet felkutatása érdekében, valamint ha megalapozott gyanú áll fenn, hogy a repülőgép jogtalan beavatkozás tárgya lehet, végre tudják hajtani a repülőgép átvizsgálását az elrejtett fegyverek, robbanóanyagok vagy más veszélyes eszközök feltalálása céljából. Az ellenőrző jegyzék mellett biztosítsanak útmutatást azokról a feladatokról és tevékenységekről, amelyeket abban az esetben szükséges végrehajtani, ha robbanószerkezetet vagy gyanús tárgyat találnak. Adjanak továbbá tájékoztatást az adott repülőgép azon részéről, ahol a robbanószerkezet elhelyezése a legkevésbé veszélyes. 13.4 Kiképzési programok 13.4.1 A járató dolgozzon ki és bonyolítson le kiképzési programot, amely lehetővé teszi, hogy a személyzet minden tagja a helyzetnek leginkább megfelelő módon tevékenykedjen, a lehető legkisebbre csökkentve ezzel a jogtalan beavatkozás következményeit. A kiképzési program legalább az alábbiakra terjedjen ki:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes